Rusia a primit huiduieli la scena deschisa, mai ales in momentele anuntarii punctajului, iar prezentatorul TVR a tinut sa ne aminteasca, de mai multe ori, ca premierul Ponta se afla la Copenhaga.Plecati cu sperante mari din tara si primiti bine de public, reprezentantii Romaniei au avut o prestatie destul de buna.Daca la capitolul interpretare nu au fost probleme mari, Paula si Ovi au fost deficitari la prezenta scenica. Cei doi romani au dezamagit inca de la prezentarea interpretilor, cand au preferat sa agite stegulete in loc sa interactioneze cu publicul.Melodia noastra, de altfel bunicica, a fost "condimentata" cu o coregrafie sublima, care insa a lipsit cu desavarsire. Paula Seling a fost statica, teapana, crispata, imobila si lista poate continua. Miscarile invatate de la coregrafi au parut nu doar artificiale si fortate, ci si inestetice.De cealalta parte, Ovi a fost o dezamagire la fel de mare. Desi putea sa compenseze crisparea partenerei, el s-a folosit de orga in forma de cerc mult prea putin si nu a reusit sa distraga atentia de la partenera sa.Invingatorul, transsexualul Thomas Neuwirth, Conchita Wurst pe numele de scena, este un paradox. Desi a avut o piesa buna, iar interpretarea a fost fara greseala, aspectul fizic neobisnuit, daca nu chiar socant, te face sa te intrebi cat de mult a contat acest lucru in cadrul votului.Eurovisionul este insa locul in care asemenea aparitii scenice pot avea succes si avem numeroase exemple in trecut.De fapt, fortand putin, Conchita Wurst poate fi privita ca o combinatie de succes dintre doi fosti castigatori de Eurovision - Dana International si Lordi.- "Noapte buna, Europa!" au transmis prezentatorii danezi. Conchita Wurst incheie concursul cu melodia care a fermecat "batranul continent" - Rise like a Phoenix - Se incheie si votul. Austria castiga cu 270 de puncte, iar Romania incheie pe un onorabil loc 12, cu 70 de puncte.- Nici vecinii nu mai sunt ce-au fost. Ucraina nu ne da niciun punct.- Usoara dezamagire din Italia, tara care ne da doar 5 puncte. Totusi, suntem in Top 10.- Belgia ne surprinde placut cu 5 puncte.- Dupa 10 secunde de suspans, Spania ne da 8 puncte. Incepem sa urcam in clasament, avem sanse la un Top 10.- INCA O FEMEIE CU BARBA! Austria face totul pentru a castiga. Vestea buna este ca primim 8 puncte.- Finlanda a tradat "cauza nordica": doar 10 puncte pentru Suedia si 12 pentru rivala Austria. E destul de clar, Conchita va castiga.- Avem doua puncte si din Irlanda!- Fratii moldoveni nu au suparat pe nimeni. 8 puncte pentru Rusia, 10 pentru Ucraina si 12 pentru Romania!- La asta nu se astepta nimeni. Ungaria nu ne-a votat!- Un punct din Portugalia! E putin, dar cine face mofturi acum?- Israelul nu ne-a uitat! Avem opt puncte de la Tel Aviv si ne indreptam spre jumatatea clasamentului.- Am trecut de jumatatea votului si Austria este lider si mare favorita.- Primim un punct din Belarus. Interventia din Belarus se incheie in huiduieli dupa cele 12 puncte atribuite Rusiei.- Avem patru puncte din Macedonia! Ramanem la coada clasamentului, dar speram la o clasare in zona de mijloc pana la final. Intre timp, barbatul cu rochie si barba din Austria se indreapta spre o victorie pe care nu multi o anticipau.- Niciun punct din Islanda.- Balticilor nu le-a placut melodia noastra, niciun punct pentru noi. Si nici Armenia nu s-a lasat mai prejos. Din nou, punctele pentru Rusia au fost intampinate cu huiduieli copioase.- Franta ne-a ocolit, de asemenea. Binenteles, nici Marea Britanie nu acorda puncte reprezentantilor nostri.- Opt puncte din Malta pentru Romania! Sora mai mica a Italiei nu se dezminte!- Nicio surpriza, nici olandezii n-au votat Romania. N-avem decat sa ne multumim cu punctele din Moldova , Italia si Spania.- Huiduieli la scena deschisa pentru Rusia, care isi anunta punctajul. Microfoanele de fond sunt date la minim, dar "caldura" publicului ajunge pana la Moscova.- Iata cum a votat Romania: 8 puncte pentru Austria, 10 puncte pentru Ungaria si 12 puncte pentru Suedia.- Muntenegru si-a votat mai toti vecinii. Pentru romani nimic.- San Marino nu a gustat melodia Romaniei, care nu a primit niciun punct. De asemenea, nici gazdele daneze nu cred in miracole. Romania ramane cu cele 6 puncte azere.- Nici Polonia nu ne puncteaza. Olanda primeste 12 puncte. Albania ne-a ocolit si ea, Spania primind punctajul maxim.- Niciun punct din Grecia pentru noi, punctaj maxim pentru Austria. Rusia este huiduita din nou.- SE ANUNTA REZULTATUL VOTULUI. Prima tara, Azerbaidjan. Paula Seling si Ovi primesc 6 puncte! Punctajul maxim il obtine Rusia, in huiduielile salii.- Emelie de Forest, invingatoarea de anul trecut, interpreteaza melodia care a adus Eurovisionul la Copenhaga.- Si gata. STOP VOT! Urmeaza centralizarea voturilor si anuntarea rezultatelor.- Cei trei prezentatori danezi au interpretat o melodie intitulata "12". Probabil una dintre cele mai bune melodii ale serii.- "Oda Bucuriei" cantata in engleza de niste domni si doamne cocotati pe scari. Nimeni n-a inteles nimic, iar asta se observa lesne din reactia publicului.- Si avem! Daca locuiti in Romania, nu ii puteti vota pe reprezentantii nostri. Daca locuiti in strainatate, trebuie sa sunati sau sa trimiteti SMS la numerele afisate de posturile nationale din tarile respective. FOARTE IMPORTANT: Puteti vota de cel mult 20 de ori de pe un singur numar de telefon.- Pentru a treia oara in aceasta seara, prezentatorul televiziunii nationale ne spune ca premierul Ponta se afla la Copenhaga. Stim, am vazut si fotografia.- A fost ultima melodie din finala.- Marea Britanie spera ca macar la aceasta editie sa nu se faca de ras. Iar melodia lor incepe si se termina cu "power to the people"...- San Marino nu a invatat nici pana acum ca o balada nu e suficienta pentru victorie. Chiar daca e interpretata bine.- Olanda i-a trimis la Eurovision pe The Common Linnets. Care au intrat cu intarziere pe scena si apoi au cantat un fel de colind amestecat cu un soi de country. Stand fata in fata tot timpul.- Danemarca isi onoreaza pozitia de gazda cu "Scoo-be-doo-be-dap-dap-de-be-di". Nu, asa nu.- Melodia celor de la Firelight, "Coming home", este probabil un mesaj pentru cei din Malta. Coming home fara premiu sau o clasare in Top 5.- Una dintre cele mai bune melodii din concurs este cea a Ungariei. Se vede ca Andras Kallay-Saunders e nascut in New York si ca tatal sau e un producator american.- Din Elvetia a venit... Alexander Rybak! Cu barba, ce-i drept. N-au aflat ca numarul a fost facut acum cinci ani si ca a fost chiar castigator?- Spania a trimis-o la Eurovision pe Ruth Lorenzo, fosta concurenta la X Factor Anglia. Probabil ca spaniolii vor primi puncte importante din "Regat", insa melodia e banala.- "Something better" a finlandezilor de la Softengine chiar este ceva mai bun in aceasta seara. Paradoxul este ca tara care a castigat concursul cu Lordi nu va repeta performanta cu... ceva mai bun.- Melodia cuminte a Sloveniei, interpretarea Tinkarei Kovac este in aceeasi nota, cu un backing de nota 10 insa. Flautul aminteste totusi de Alexandre Rybak, cel care a castigat cu vioara. Deci ceva ce s-a mai facut pana acum, si nu numai o data.- Emma Marrone, din Italia, este o mult asteptata oaza... muzicala. "La Mia Citta" suna foarte bine, asa cum trebuie sa sune o melodie la Eurovision.- Dupa gemenii irlandezi de la Jedward, acum avem gemenele rusoaice Tolmachevy. Mult mai putin agitate decat baietii, au aratat ca si ele au ceva cu parul, care trebuie sa faca parte din coregrafie. Nota bene pentru organizatori, de aceasta data n-au mai fost huiduite.- Francezii de la Twin Twin isi doresc o mustata. Poate ca dupa ce dorinta li se va indeplini vor canta si melodii serioase.- Cea mai frumoasa balada de pana acum vine din Suedia. Iar Sanna Nielsen ne-a aratat si ca o scena simpla poate fi extrem de spectaculoasa.- Si se incheie prima serie a melodiilor finaliste. O pauza binevenita pentru o mica recapitulare.- "Is it right?" ne-a intrebat Elaiza, din Germania. No, it isn't.- Melodia Austriei, "Rise like a phoenix", suna chiar foarte bine.- Grecia a adus atmosfera din cluburi la Copenhaga. "Rise up" repetat la nesfarsit, ritm de house si cateva accente traditionale. Cam ca un hit de-o luna compus de oricare DJ din Romania.- Polonezele Donatan & Cleo au smuls urale... atunci cand una dintre fetele care nu a cantat s-a dezbracat. Melodia in sine - "My Slowianie" - nu spune absolut nimic, iar interpretarea a fost mai mult o inlantuire de tipete usor sufocate.- Singurul plus pentru Sergej Cetkovic, din Muntenegru, este ca interpretat melodia "Moj Svijet" in limba sarba, evitand "traditionala" engleza.- Armenia a vrut ceva deosebit si a avut. Nu insa in sensul bun. Aram a parut ca interpreteaza doua melodii diferite, fara legatura intre ele, cea de-a doua fiind si destul de fortata.- Paula Seling si Ovi au interpretat foarte bine, iar melodia lor, "Miracle", a fost primita bine. Totusi, coregrafia a lasat mult de dorit, vantul care a batut deloc discret prin parul Paulei avand un efect opus fata de cel dorit. Cei doi romani au fost mult mai deschisi cu publicul decat in momentul prezentarii.- "Silent Storm" a norvegianului Carl Espen a linistit pe toata lumea. Putine aplauze la final. URMEAZA ROMANIA!!!- Pollaponk, reprezentantii Islandei, au interpretat "No Prejudice". Melodie interesanta, neobisnuita, care a antrenat publicul.- Dilara Kazimova, din Azerbaidjan, a interpretat prima melodie lenta a serii. Interpretare fara mari greseli, totusi piesa nu este una care sa iasa in evidenta prin ceva.- Revin anii '90 la moda? Teo, cu a lui melodie "Cheesecake" si cu un grup de baieti-dansatori ca backing vocals, ne aduce aminte de boys-band-urile de acum 20 de ani.- INCEPE CONCURSUL! Prima care urca pe scena este reprezentanta Ucrainei, Maria Yaremchuk, ea interpretand piesa "Tick-Tock". Melodia este ritmata, antrenanta, cu un refren usor de retinut. Coregrafia, insa, cu o uriasa roata de hamster, a lasat de dorit. Foarte bine primita de public melodia Ucrainei.- "Buna seara, Europa!", ne spun cei trei prezentatori danezi.- Sunt invitati pe scena artistii calificati in finala. Paula Seling si Ovi au preferat sa salute publicul fluturand mici steaguri tricolore.- Sunt aduse pe scena drapelurile tarilor participante.- Incepe ceremonia de la Copenhaga. Avem o recapitulare a finalei din 2013, castigata de reprezentanta Danemarcei, Emmelie De Forest, cu piesa "Only teardrops". Victor Ponta a postat pe Facebook o fotografie din Copenhaga. Suntem siguri, asadar, ca a ajuns.- Paula Seling si Ovi au sustinatori si printre competitori. Conchita Wurst crede in miracole.- Premierul Victor Ponta si sotia lui, europarlamentarul Daciana Sarbu , se afla la Copengaha, la finala Eurovision 2014 - In studioul TVR comenteaza finala Mirela Fugaru, Nico, Calin Geambasu si Madalin Voicu - Ucraina va deschide finala Eurovision 2014, moment ce se doreste a fi unul simbolic daca ne gandim la tensiunile din aceasta tara.- Paula Seling a tinut sa transmita un mesaj inaintea finalei de la Stockholm: "Va multumim tuturor pentru sustinere! Am ajuns atat de departe datorita fiecaruia dintre voi."- Iata ordinea de intrare in concurs: Ucraina, Belarus, Azerbaidjan, Islanda, Norvegia, Romania, Armenia, Muntenegru, Polonia, Grecia, Austria, Germania, Suedia, Franta, Rusia, Italia, Slovenia, Finlanda, Spania, Elvetia, Ungaria, Malta, Danemarca, Olanda, San Marino si Marea Britanie.- Romanii din strainatate ii vor putea vota pe reprezentantii Romaniei in finala numai daca vor urmari concursul la televiziunea publica din tara in care se afla - pentru a afla numerele de telefon alocate piesei "Miracle".- Iata melodia care ne reprezinta in finala Eurovision 2014:INFO: Finala Eurovision 2014 poate fi urmarita la TV pe postul TVR 1.